RS «Odin» er en videreutvikling av tidligere skøyter i Fosen-klassen. Mens disse ble bygd ved Båtservice Mandal er RS «Odin» bygd ved Swede Ship Marine AB i Sverige. Fartøyet er den dyreste redningsskøyten som noen gang er bygd, og byggingen ble delvis finansiert ved hjelp av en donasjon på 45 mill. kroner fra Den Norske Krigsforsikring for Skib (DNK) i anledning deres 75-årsjubileum.